唐诗经典·张若虚《春江花月夜》七言古诗原文|翻译|赏析|注释
张若虚
春江潮水连海平,海上明月共潮生①。滟滟随波千万里②,何处春江无月明。江流宛转绕芳甸,月照花林皆似霰③。空里流霜不觉飞④,汀上白沙看不见⑤。江天一色无纤尘⑥,皎皎空中孤月轮。江畔何人初见月?江月何年初照人? 人生代代无穷已,江月年年只相似。不知江月待何人,但见长江送流水⑦。白云一片去悠悠,青枫浦上不胜愁⑧。谁家今夜扁舟子? 何处相思明月楼⑨? 可怜楼上月徘徊⑩,应照离人妆镜台。玉户帘中卷不去,捣衣砧上拂还来(11)。此时相望不相闻,愿逐月华流照君(12)。鸿雁长飞光不度,鱼龙潜跃水成文(13)。昨夜闲潭梦落花(14),可怜春半不还家。江水流春去欲尽,江潭落月复西斜(15)。斜月沉沉藏海雾(16),碣石潇湘无限路(17)。不知乘月几人归,落月摇情满江树(18)。